**NÁVRH**

**Zmluva o poskytovaní služieb č. 186/2019-**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Zmluva**“)

medzi:

**Obchodné meno/názov:** ŠTÁTNE LESY TATRANSKÉHO NÁRODNÉHO PARKU

 TATRANSKÁ LOMNICA

Sídlo: Tatranská Lomnica 66, 059 60 Vysoké Tatry

IČO: 31966977

DIČ: 2021202931

Bankové spojenie: SK69 8180 0000 0070 0008 6192

Telefón: +421 524780350

Kontaktná osoba: Ing. Peter Korenko

e-mail: peter.korenko@lesytanap.sk, sekretariat@lesytanap.sk

 (ďalej len „**Objednávateľ**“)

a

**Obchodné meno/názov:**

Sídlo:

Bankové spojenie:

IČO:

DIČ:

IČ DPH:

Zastúpený:

Zapísaný:

(ďalej len „**Poskytovateľ**“)

(Poskytovateľ a Objednávateľ spolu ďalej ako „**Zmluvné strany**“ alebo samostatne ako „**Zmluvná strana**“)

Preambula

1. Objednávateľ je štátnou príspevkovou organizáciou zriadenou rozhodnutím Ministerstva pôdohospodárstva SR č. 3610/187/1994-10 zo dňa 22.12.1994 v znení doplnku č. 3255/1996-100 zo dňa 14.11.1996 a v znení doplnku č. 4027/2006-250 zo dňa 16.05.2006.
2. Poskytovateľ bol vybraný Objednávateľom v súlade so zákonom č. 343/2015 Z. z. o verejnom

 obstarávaní a o zmene a doplnení niektorých zákonov v znení neskorších predpisov (ďalej len „**Zákon**

 **o verejnom obstarávaní**“) ako úspešný uchádzač vo verejnom obstarávaní s názvom

 **„Poskytovanie služieb grantového poradenstva a externého projektového**

 **manažmentu.“**

1. Predmet Zmluvy

1. Predmetom tejto zmluvy je záväzok poskytovateľa poskytnúť objednávateľovi služby špecifikované v bode 2.1 k projektu objednávateľa **„Zvýšenie atraktivity Poľsko – slovenského pohraničia v Pieninách prostredníctvom modernizácie existujúcej turistickej infraštruktúry“** (ďalej len „projekt“), ktorý bol predložený v rámci výzvy na podporu existujúcich mikro-, malých a stredných podnikov, kód výzvy **INTEREG PLSK.01.01.00-SK-0133/17** (ďalej len „výzva“), a záväzok objednávateľa poskytnúť poskytovateľovi súčinnosť nevyhnutnú k riadnemu a včasnému plneniu zmluvy a zaplatiť poskytovateľovi dohodnutú odmenu (cenu) za poskytnuté služby. Objednávateľ je vedúci partner vyššie menovaného projektu. Partnerská zmluva bola podpísaná – traja partneri projektu.

2. Predmetom plnenia poskytovateľa sú nasledovné služby:

2.1 **poskytovanie služieb grantového poradenstva a externého projektového manažmentu** - v rámci implementácie projektu sa poskytovateľ zaväzuje realizovať nasledovné činnosti:

* príprava podkladov k uzavretiu (podpisu) Zmluvy o poskytnutí nenávratného finančného príspevku (ďalej len „Zmluvy o NFP) medzi objednávateľom, ako vedúcim partnerom a riadiacim orgánom (poskytovateľom NFP),
* spracovanie monitorovacích správ v zmysle Zmluvy o NFP,
* spracovanie žiadostí o platbu v zmysle Zmluvy o NFP a interného finančného plánu čerpania vrátane záverečného vyúčtovania projektu,
* spracovanie záverečnej monitorovacej správy,
* spracovanie žiadosti o realizáciu zmien v projekte – v harmonograme, rozpočte, resp. inej časti Zmluvy o NFP,
* pravidelnú komunikácia s projektovým manažérom riadiaceho orgánu resp. sprostredkovateľskej organizácie a zástupcom klienta,
* účasť zástupcov poskytovateľa na kontrolách zo strany riadiaceho orgánu počas trvania projektu,
* poradenskú a konzultačnú činnosť za účelom dodržania podmienok uvedených v zmluve o NFP,
* aktualizácia dokumentácie k projektu, vypracovanie hodnotení riešení a ich zhody so zadaním;
* konzultácie k potrebným technickým stanoviskám.
* podpora v oblasti projektového riadenia, aplikáciou schválených resp. doporučených metodík a postupov pre projektové riadenie;
* zabezpečenie všeobecných úloh pri projektovom riadení, predovšetkým: prehľad o projekte, vedenie projektu, riadenie komunikácie, ľudských zdrojov a vzťahov s verejnosťou;
* zabezpečenie procesných úloh pri projektovom riadení: riadenie časového plánu a nákladov, otvorených otázok projektu, riadenie rizík a zmien, resp. zmenových požiadaviek na strane verejného obstarávateľa;
* zabezpečenie koordinácie projektu s príslušným operačným programom na úrovni potrebných reportov, priebežných správ a výkazov a zabezpečenie spracovania spätnej väzby z nich;
* zabezpečenie koordinácie medzi verejným obstarávateľom a vedením projektu na strane dodávateľov / poskytovateľov / zhotoviteľov hlavných aktivít projektu;
* monitorovanie projektu, kontrola jeho priebehu a súladu s cieľmi projektu;
* monitorovanie napĺňania indikátorov projektu;
* vyhodnocovanie plnenia jednotlivých aktivít projektu;
* vypracovanie šablón pre dokumentáciu finančného riadenia a monitoringu v súlade so Zmluvou o poskytnutí NFP;
* komunikácia s riadiacim orgánom (RO) a/alebo sprostredkovateľským orgánom pod riadiacim orgánom (SORO);
* vypracovávanie, kompletizovanie a odovzdávanie priebežných monitorovacích správ na RO podľa Zmluvy o poskytnutí NFP vrátane následných monitorovacích správ po ukončení projektu;
* vypracovávanie, skompletizovanie a odovzdanie záverečnej monitorovacej správy podľa Zmluvy o poskytnutí NFP;
* zabezpečenie požadovanej podpornej dokumentácie k jednotlivým druhom monitorovacích správ;
* zabezpečenie opráv a doplnení monitorovacích správ v prípade vyžiadania opravy zo strany RO;
* sledovanie termínov na predkladanie monitorovacích správ a záverečnej monitorovacej správy.

II. Odmena za poskytnuté služby a platobné podmienky

1. Odmena za plnenie podľa tejto Zmluvy je stanovená dohodou zmluvných strán a je v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších právnych predpisov.
2. Celková suma odmeny za poskytnutie Služieb podľa tejto Zmluvy nesmie presiahnuť finančný limit

............. € bez DPH (doplní Uchádzač v súlade s podmienkami výzvy na predloženie cenovej ponuky).

Celkovú cenu tvorí:

Cena za naštudovanie ŽoNFP ..................€ bez DPH

Cena po podpise Zmluvy o NFP ..................€ bez DPH

Cena po poslednej úspešnej žiadosti o platbu ..................€ bez DPH

Cena po podaní poslednej monitorovacej správy ..................€ bez DPH

**Cena spolu ..................€ bez DPH**

 ..................€ DPH

 ..................€ s DPH

1. Ceny poskytovaných Služieb podľa bodu II.2 tohto článku sú bez dane z pridanej hodnoty, ktorú Poskytovateľ, v prípade, ak je platiteľom DPH, vyúčtuje podľa všeobecne záväzných právnych predpisov účinných v čase vzniku daňovej povinnosti.
2. Poskytovateľ je oprávnený fakturovať poskytnuté Služby v zmysle bodu 2.tohto článku a v zmysle písomného odsúhlasenia poskytnutých služieb objednávateľom.
3. Poskytovateľ je oprávnený fakturovať Objednávateľovi len skutočne poskytnuté Služby podľa tejto Zmluvy
4. Splatnosť faktúr je 30 dní od doručenia Objednávateľovi.
5. Poskytovateľ doručí Objednávateľovi faktúry v dvoch vyhotoveniach spolu s podpísaným výkazom prác objednávateľom
6. Objednávateľ je povinný prevziať faktúry a ich prevzatie písomne potvrdiť. Poskytovateľ je oprávnený zasielať faktúry aj poštou. Objednávateľ je povinný doručenú faktúru a priložený výkaz prác prezrieť a skontrolovať do dňa splatnosti faktúry. Akékoľvek výhrady alebo nedostatky k fakturovanej čiastke alebo k výkazu prác je Objednávateľ povinný uviesť Poskytovateľovi písomne a odôvodniť do 5 (piatich) kalendárnych dní od doručenia faktúry a originál faktúry je povinný Poskytovateľovi vrátiť, inak sa služby považujú za riadne dodané. Odmena je splatná spolu s DPH bezhotovostným prevodom v eurách a považuje sa za zaplatenú pripísaním na bankový účet Poskytovateľa uvedený v tejto Zmluve. Faktúra musí spĺňať náležitosti podľa zákona č. 222/2004 Z. z. o dani z pridanej hodnoty v znení neskorších predpisov.
7. V prípade, že faktúra nebude obsahovať náležitosti podľa bodu 9 tohto článku alebo v prípade, že faktúra bude obsahovať nesprávne alebo neúplné údaje, Objednávateľ je oprávnený vrátiť ju Poskytovateľovi na doplnenie. V prípade podľa prvej vety tohto bodu Zmluvy sa zastaví plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.

III. Práva a povinnosti Poskytovateľa

1. Poskytovanie Služieb je Poskytovateľ povinný uskutočňovať s odbornou starostlivosťou v súlade s touto Zmluvou, vrátane jej príloh, podľa pokynov Objednávateľa a v súlade so záujmami Objednávateľa. Poskytovateľ je povinný Objednávateľa upozorniť na vecnú nesprávnosť a/alebo nepresnosť pokynov Objednávateľa a/alebo na také pokyny, ktoré bránia naplneniu účelu Zmluvy. Poskytovateľ je povinný bez zbytočného odkladu oznámiť Objednávateľovi všetky okolnosti, ktoré zistil pri poskytovaní Služieb a ktoré môžu mať vplyv na zmenu pokynov Objednávateľa.
2. Poskytovateľ je povinný chrániť a presadzovať práva a záujmy Objednávateľa, konať pri tom čestne a svedomite a s odbornou starostlivosťou. Od pokynov Objednávateľa sa môže Poskytovateľ odchýliť, len ak je to naliehavo nevyhnutné v záujme Objednávateľa a Poskytovateľ nemôže včas dostať jeho súhlas. Ani v týchto prípadoch sa však Poskytovateľ nesmie od pokynov odchýliť, ak to zakazuje Zmluva alebo Objednávateľ. Poskytovateľ nie je viazaný pokynmi Objednávateľa, ak sú v rozpore so všeobecne záväznými právnymi predpismi.
3. Poskytovateľ sa zaväzuje bez zbytočného odkladu, potom ako sa o tom dozvedel, písomne informovať Objednávateľa o akýchkoľvek okolnostiach dôležitých pre riadny výkon Služieb a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi. Ak Poskytovateľ bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto Zmluvy, je povinný oznámiť túto skutočnosť Objednávateľovi najneskôr 10 dní pred predpokladanou stratou schopnosti plniť povinnosti z tejto Zmluvy. V prípade nesplnenia si tejto oznamovacej povinnosti má Objednávateľ právo požadovať od Poskytovateľa zaplatenie zmluvnej pokuty vo výške 1 000 EUR, ako aj uplatniť si náhradu škody.
4. Poskytovateľ je povinný sa zúčastňovať na všetkých rokovaniach zvolaných Objednávateľom, ktoré sa týkajú poskytovaných Služieb, a na ktorých vyžaduje Objednávateľ jeho účasť.
5. Poskytovateľ sa zaväzuje poskytovať Objednávateľovi včasné, pravdivé a úplné informácie a predkladať listinné materiály potrebné k riadnemu poskytovaniu Služieb.
6. Poskytovateľ môže byť požiadaný Objednávateľom, aby spolupracoval pri plnení záväzkov vyplývajúcich z tejto Zmluvy s inými expertmi alebo inými odborníkmi alebo inými poskytovateľmi, dodávateľmi a zhotoviteľmi určenými Objednávateľom, pričom takáto spolupráca musí byť Poskytovateľom odsúhlasená.
7. Poskytovateľ určí osobu, ktorá bude komunikovať s Objednávateľom a bude zastupovať Poskytovateľa vo výkone jeho práv a povinností podľa Zmluvy, a túto skutočnosť oznámi Objednávateľovi do 15 dní odo dňa účinnosti Zmluvy. Určenie osoby podľa predošlej vety je voči Objednávateľovi účinné od okamihu, kedy sa Objednávateľ túto skutočnosť dozvedel.
8. Ak by v zmysle platných právnych predpisov bol výsledok činnosti Poskytovateľa podľa Zmluvy (vrátane jeho zamestnancov, subdodávateľov a iných osôb, ktoré na plnenie Zmluvy použil) chránený ako predmet práva duševného vlastníctva, poskytuje Poskytovateľ Objednávateľovi výlučné právo po dobu ochrany vyplývajúcej z príslušných právnych predpisov nakladať s takýmto predmetom ochrany práv duševného vlastníctva pre účely plnenia tejto Zmluvy a využívania jej výsledkov Objednávateľom. Objednávateľ je v tomto rozsahu oprávnený udeliť subjektu verejnej správy sublicenciu k týmto predmetom ochrany práva duševného vlastníctva, ako aj postúpiť túto licenciu na subjekt verejnej správy. Odplata za udelenie tohto práva je zahrnutá v odmene a Zmluvné strany majú za to, že je primeraná k rozsahu a spôsobu použitia predmetov ochrany práv duševného vlastníctva. Zmluvné strany vyhlasujú, že pokiaľ príslušné právne predpisy nestanovia inak, výsledky činnosti Poskytovateľa nie sú autorským dielom.
9. Poskytovateľ je oprávnený zabezpečiť poskytovanie Služieb prostredníctvom subdodávateľov, ktorí musia spĺňať podmienky účasti podľa výzvy na predkladanie ponúk, na základe ktorej bola uzatvorená táto zmluva. Za poskytovanie Služieb prostredníctvom subdodávateľov má Poskytovateľ zodpovednosť, akoby Služby vykonával sám. Poskytovateľ je povinný oznámiť Objednávateľovi presnú identifikáciu subdodávateľov, prostredníctvom ktorých bude poskytovať Služby.
10. V prípade zmeny subdodávateľa je Poskytovateľ povinný v lehote 15 dní od zmeny písomne oznámiť Objednávateľovi presnú identifikáciu subdodávateľov, ktorých sa uvedená zmena týka.
11. Poskytovateľ berie na vedomie, že predmet Zmluvy je spolufinancovaný z fondov EÚ alebo z obdobných finančných nástrojov. Poskytovateľ sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky, ako aj právne akty EÚ, ostatné právne predpisy a riadiace dokumenty pre tieto fondy a obdobné finančné nástroje a primerane v rozsahu vzťahujúcom sa na Poskytovateľa, aj rešpektovať ostatné pravidlá vydané na ich základe. Poskytovateľ je povinný strpieť výkon kontroly/auditu súvisiaceho s poskytovanými službami kedykoľvek počas platnosti a účinnosti zmluvy, a to oprávnenými osobami, ktorými sú najmä:
12. Poskytovateľ NFP a ním poverené osoby,
13. Útvar následnej finančnej kontroly a nimi poverené osoby,
14. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
15. Orgán auditu, jeho spolupracujúce orgány a nimi poverené osoby,
16. Splnomocnení zástupcovia Európskej komisie a Európskeho dvora audítorov,
17. Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
18. Poskytovateľ sa zaväzuje pri plnení predmetu tejto Zmluvy sledovať všetky zmeny prijímané orgánmi Európskej únie a orgánmi verejnej správy a realizovať ad hoc konzultácie s Objednávateľom a ďalšími príslušnými riadiacimi a kontrolnými orgánmi projektov pre Objednávateľa a upozorniť na dôležité skutočnosti vzťahujúce sa na predmet plnenia tejto Zmluvy Objednávateľa bez zbytočného odkladu.

IV. Práva a povinnosti Objednávateľa

1. Objednávateľ určí osobu, ktorá ho bude zastupovať vo výkone jeho práv a povinností podľa Zmluvy a dávať Poskytovateľovi pokyny podľa článku 3.1 Zmluvy, a túto skutočnosť oznámi Poskytovateľovi do 15 dní odo dňa účinnosti Zmluvy (ďalej len „**Zástupca Objednávateľa**“). Určenie osoby podľa predošlej vety je voči Poskytovateľovi účinné od okamihu, kedy sa Poskytovateľ túto skutočnosť dozvedel.
2. Pokyn sa považuje za poskytnutý Poskytovateľovi, ak je daný Zástupcom Objednávateľa Poskytovateľovi za dodržania podmienok uvedených v článku 8 Zmluvy.
3. Objednávateľ sa zaväzuje zabezpečiť Poskytovateľovi odovzdanie všetkých dokumentov a poskytnutie všetkých informácií, ktoré sú potrebné na poskytovanie Služieb, pokiaľ z povahy týchto dokumentov/informácií nevyplýva, že ich má obstarať Poskytovateľ. Poskytovateľ je povinný odovzdať bez zbytočného odkladu Zástupcovi Objednávateľa všetky veci, ktoré prevzal pri poskytovaní Služieb od tretích osôb, a ktoré už nepotrebuje na riadne plnenie predmetu Zmluvy.
4. Objednávateľ je povinný bez zbytočného odkladu poskytnúť Poskytovateľovi všetku súčinnosť potrebnú pre poskytovanie Služieb, vrátane vyvinutia maximálne možného úsilia pre zabezpečenie súčinnosti iných subjektov, ktorá je nevyhnutná pre riadne poskytovanie služieb Poskytovateľom, zabezpečiť písomné rozhodnutia o všetkých správach, odporúčania a všetky ďalšie záležitosti, ktoré Poskytovateľ postúpil Objednávateľovi.
5. Objednávateľ sa zaväzuje udeliť písomné plnomocenstvo v nevyhnutnom rozsahu v prípade, ak bude Poskytovateľ v súlade so Zmluvou požadovať a ak to bude nevyhnutné pre riadne plnenie predmetu Zmluvy, aby Poskytovateľ uskutočnil v jeho mene právne úkony. Inak je Poskytovateľ oprávnený odoprieť vykonanie týchto právnych úkonov a výkon akýchkoľvek činností s tým bezprostredne súvisiacich a to až do udelenia plnomocenstva. Ustanovenie predchádzajúcej vety sa vzťahuje aj na prípad, keď predloženie písomného plnomocenstva Poskytovateľovi bude požadovať tretia osoba, ktorá však musí mať zmluvný vzťah s Poskytovateľom vo veci predmetu zákazky tejto zmluvy.

V. Zodpovednosť za škodu

* + 1. Poskytovateľ zodpovedá Objednávateľovi za škodu, ktorú mu spôsobil v súvislosti s poskytovaním Služieb podľa Zmluvy. Poskytovateľ sa zbaví zodpovednosti, ak preukáže, že škode nemohol zabrániť ani pri vynaložení všetkého úsilia, ktoré možno od neho primerane požadovať.
	1. Poskytovateľ nezodpovedá za škody, ktoré vznikli poskytnutím neúplných alebo nepresných podkladov zo strany Objednávateľa.

VI. Ochrana dôverných informácií

* + 1. Poskytovateľ sa zaväzuje voči Objednávateľovi, že všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe odovzdané, poskytnuté, sprístupnené alebo akýmkoľvek iným spôsobom ňou získané od Objednávateľa alebo jeho subdodávateľov alebo spolupracujúcich tretích strán počas platnosti tejto Zmluvy (ďalej len „Dôverné informácie“) bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na úspešnú realizáciu spolupráce Zmluvných strán, nevyužije ich vo svoj vlastný prospech ani v prospech akejkoľvek tretej osoby ani ich nebude používať v rozpore s účelom tejto Zmluvy a ani žiadne z Dôverných informácií neodovzdá ani neposkytne inej fyzickej ani právnickej osobe, a to počas aj po ukončení spolupráce Zmluvných strán. Nesplnenie povinnosti podľa predchádzajúcej vety je podstatným porušením tejto Zmluvy a je dôvodom na odstúpenie od Zmluvy.
		2. Poskytovateľ sa zaväzuje voči Objednávateľovi, že zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných spolupracujúcich tretích osôb.
	1. Poskytovateľ je povinný v prípade, ak mu budú počas plnenia Zmluvy Objednávateľom alebo tretími osobami poskytnuté osobné údaje, dodržiavať pri poskytovaní Služieb povinnosti určené zákonom č. 122/2013 Z. z. o ochrane osobných údajov v znení neskorších predpisov.

VII. Konflikt záujmov

* + 1. Poskytovateľ sa zaväzuje, že po dobu trvania Zmluvy, ako i po jej skončení, vynaloží v súlade s medzinárodne uznávanou praxou také úsilie, ktoré je potrebné na to, aby zamedzil akémukoľvek konfliktu záujmov v súvislosti s jeho činnosťou podľa Zmluvy. Táto povinnosť sa vzťahuje aj na expertov, ktorých kapacity Poskytovateľ využije pri plnení tejto Zmluvy.

VIII. Komunikácia a doručovanie

1. Ak nie je v Zmluve dohodnuté inak, akékoľvek oznámenie alebo iná korešpondencia musí byť doručená druhej Zmluvnej strane v písomnej forme, a to poštou, kuriérskou službou, faxom, e-mailom alebo zaslaná osobne na korešpondenčné adresy Zmluvných strán oznámené Zmluvnými stranami navzájom do 15 dní od účinnosti tejto Zmluvy.
2. Pripadnú zmenu kontaktných údajov sú Zmluvné strany povinné bezodkladne, najneskôr do 5 dní, oznámiť druhej Zmluvnej strane.
3. Jazyk komunikácie medzi Objednávateľom a Poskytovateľom je slovenský jazyk.

IX. Sankcie

1. V prípade omeškania Poskytovateľa s plnením jeho povinností podľa Zmluvy , ktoré dokázateľne spôsobil Poskytovateľ je Objednávateľ oprávnený od Poskytovateľa požadovať zaplatenie zmluvnej pokuty vo výške 0,5% za každý aj začatý deň omeškania, maximálne však do výšky 3 000 EUR.
2. V prípade omeškania Objednávateľa so zaplatením faktúry je Poskytovateľ oprávnený uplatniť si úroky z omeškania vo výške 0,5 % z dlžnej sumy za každý aj začatý deň omeškania, maximálne však do výšky 3 000 EUR.
3. Zaplatením zmluvnej pokuty nie je dotknutý nárok Zmluvných strán na náhradu škody, a to aj vo výške presahujúcej zmluvnú pokutu.
4. V prípade odstúpenia od zmluvy Objednávateľom, z dôvodu uvedeného v čl X. bod 5 je Poskytovateľ povinný zaplatiť zmluvnú pokutu 3 000€.

X. Ukončenie Zmluvy

* 1. Zmluva sa uzatvára na dobu určitú do splnenia tejto Zmluvy, a to podľa podmienok uvedených v tejto Zmluve a.
	2. Zmluvné strany majú právo ukončiť platnosť Zmluvy dohodou.
	3. Zmluvné strany majú právo odstúpiť od Zmluvy z dôvodov upravených v Obchodnom zákonníku, ak táto Zmluva neustanovuje inak.
	4. Objednávateľ má právo odstúpiť od Zmluvy aj v prípade, ak Poskytovateľ je v úpadku, vstúpil do likvidácie, bol na jeho majetok vyhlásený konkurz alebo povolená reštrukturalizácia alebo nebol vyhlásený konkurz z dôvodu nedostatku majetku.
	5. Objednávateľ má právo odstúpiť od Zmluvy aj v prípade, ak si Poskytovateľ opakovane a preukázateľné neplní povinnosti vyplývajúce zo Zmluvy a dielčích objednávok.
	6. Poskytovateľ má právo odstúpiť od Zmluvy aj v prípade, ak je Objednávateľ v omeškaní so zaplatením faktúry o viac ako 60 dní.
	7. Právne účinky odstúpenia od Zmluvy nastávajú dňom doručenia písomného oznámenia odstupujúcej strany o odstúpení od Zmluvy spolu s uvedením dôvodov odstúpenia druhej Zmluvnej strane.
	8. Objednávateľ po odstúpení od Zmluvy ktoroukoľvek Zmluvnou stranou, ku dňu odstúpenia od Zmluvy potvrdí cenu všetkých Poskytovateľom vykonaných plnení zo Zmluvy a dielčích objednávok a tie sa zaväzuje uhradiť po ich odovzdaní Objednávateľ.
	9. V prípade, že sú splnené všetky platobné povinnosti podľa tejto Zmluvy, zánikom Zmluvy zaniknú všetky práva a povinnosti Zmluvných strán podľa tejto Zmluvy s výnimkou tých, ktoré podľa tejto Zmluvy alebo vzhľadom na svoju povahu majú trvať aj po skončení Zmluvy. Zánikom Zmluvy zároveň zanikajú všetky plnomocenstvá udelené Objednávateľom Poskytovateľovi.

XI. Záverečné ustanovenia

* 1. Zmluva sa riadi právnym poriadkom Slovenskej republiky, najmä Obchodným zákonníkom.
	2. Zmluvné strany sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich so Zmluvou zmierlivou cestou. Pokiaľ zmierlivé riešenie sporu nebude možné, spor rozhodnú príslušné súdy Slovenskej republiky.
	3. Akékoľvek zmeny alebo dodatky k Zmluve musia byť v písomnej forme a podpísané Zmluvnými stranami. Zmluvu je možné zrušiť len písomne.
	4. Ak sa niektoré z ustanovení Zmluvy stane nevynútiteľným alebo neplatným podľa platných právnych predpisov, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia Zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojím obsahom a účelom bude čo najviac približovať.
	5. Zmluva je vyhotovená v štyroch rovnopisoch v slovenskom jazyku, z ktorých každý je považovaný za originál. Objednávateľ dostane 2 rovnopisy a Poskytovateľ 2 rovnopisy.
	6. Žiadna zo Zmluvných strán nie je oprávnená postúpiť Zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany. Poskytovateľ nie je oprávnený postúpiť akúkoľvek pohľadávku voči Objednávateľovi na tretiu osobu. Zmluvné strany nie sú oprávnené na prevod svojich práv a povinností, ktoré zo Zmluvy vyplývajú, na tretiu osobu bez predchádzajúceho písomného súhlasu druhej Zmluvnej strany.
	7. Táto Zmluva nadobúda platnosť dňom podpisu obidvoma Zmluvnými stranami.
	8. Táto Zmluva nadobúda účinnosť deň nasledujúci po dni, v ktorom bude Zmluva zverejnená v Centrálnom registri zmlúv, súlade s § 47a Občianskeho zákonníka a so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
	9. Zmluvné strany vyhlasujú, že si Zmluvu prečítali, porozumeli jej obsahu a potvrdzujú, že Zmluva vyjadruje ich slobodnú a vážnu vôľu. Zmluvné strany zároveň vyhlasujú, že Zmluvu neuzavierajú v tiesni, za nápadne nevýhodných podmienok, ani v omyle a že ich zmluvná voľnosť nebola žiadnym spôsobom obmedzená.

|  |  |
| --- | --- |
| **Za Objednávateľa**Podpis | **Za Poskytovateľa**Podpis |
|  |  |
|  |  |
| Dátum | Dátum |
| V Tatranskej Lomnici | V  |